Bergtóra Hanusardóttir

Bergtóra Hanusardóttir (født 15. november 1946 i Tórshavn, Færøerne) er specialtandlæge i ortodonti og forfatter. Hun studerede i København, først til tandlæge, som hun afsluttede i 1970, hvorefter hun fortsatte med at specialisere sig indenfor ortodonti. Hun var uddannet som odontolog i 1975 og flyttede samme år 1975 tilbage til Færøerne, hvor hun har arbejdet som specialtandlæge i egen specialtandlægeklinik, Sertannlæknastovan, i knap 40 år. Hun har været aktiv indenfor forskellige områder, f.eks. indenfor sport, gymnasiforeninger, i fredsbevægelsen, i Folkebevægelsen imod EEC. Hun har specielt været aktiv indenfor færøske kvindepolitiske emner og var bl.a. med til at etablere kvindegruppen Kvinnufylkingin, hun var også bestyrelsesmedlem i Thorshavns Kvindeforening (Kvinnufelagið í Havn) i flere årtier, og hun var formand i flere år. Kvindeforeningen i Thorshavn udgav magasinet Kvinnutíðindi, hvor Bergtóra var redaktør i flere år. Hun har repræsenteret Færøerne til kvindekonferencer forskellige steder rundt i verden, bl.a. i deltog hun i 1995 ved en international kvindekonference i Peking og i 2000 i New York. Hun har også været medlem af Færøernes Ligestillingsråd (Javnstøðunevndin). Hun har skrevet prosadigte, noveller og romaner. Hun skriver ofte om kvinders position i samfundet og om kvinders vilkår.

Bibliografi

Romaner 

 Skert flog, 1990 
 Suðar dýpið reyða, 1999
 Burtur, 2006
 Færingerne, i dansk oversættelse, Amanda Books, 2017.

Noveller 
 Fundarboð
 Loynigongir, Mentunargrunnur Studentafelagsins, 108 sider, 1993
 Eisini kærleiki, Frostrósan, 1987
 Katrin, Frostrósan, 1987
 Várvindar, Kvinnutíðindi, 1988
 Bonsai, 2000

Skuespil 

 Náttúra menniskjunar, 1984
 Heygbúgvin, 1991

Digte 

 Songartíð, 2000

Udgivet i Kvinnutíðindi 

 Langomma, Kvinnutíðindi nr 1, 1984 
 Tilkomin kvinna, Kvinnutíðindi nr 1, 1984
 Einsamøll mamma, Kvinnutíðindi nr 1, 1984
 Kvinna í starvi, Kvinnutíðindi nr 1, 1984
 Ung kvinna og Smágenta, Kvinnutíðindi nr 1, 1984
 Prosadigte i í skuespillet Kvinnur, udgivet i Kvinnutíðindi nr.1, 1984

Familie 
Bergtóra Hanusardóttir har været gift med havbiologen Bogi Hansen, og de fik to børn sammen: Tróndur Bogason (1976) og og Ragnheiður Bogadóttir (1979). Tróndur er komponist og er gift med den færøske sanger og sangskriver Eivør Pálsdóttir.

Bergtóras mor var Mia Trónd fra Gundalur í Tórshavn, hendes far var Hanus D. Jensen fra Útistova på den lille ø Skúvoy. Mia og Hanus fik fire børn, Bergtóra er ældst, de andre er søstrene Rannvá, Svanna og Marjun. Søsteren Marjun Hanusardóttir arbejder som departementschef på Lagmandskontoret (færøsk: løgmansstjóri). Mia Trónd var slægtet fra Kirkjubøur, hendes forældre var Malan og Tróndur Hansen, faderens var søn af Gusta av Kák og Jóannes fra Kirkjubøur, som bosatte sig á Ryggi i Tórshavn. Hendes farmor og farfar fra Skúvoy var Mathea D. Poulsen, som var datter til Súsanna og Hanus í Garðinum, og Antines Jensen, som var søn til Elsuba og Janus úti í Stovu i Skúvoy.

Referencer 

Novelleforfattere fra Færøerne
Dramatikere fra Færøerne
Romanforfattere fra Færøerne
Kvindelige forfattere i det 20. århundrede
Kvindelige forfattere i det 21. århundrede
Personer fra Thorshavn
Feminister fra Færøerne